Държавен вестник, бр. 68, 2012 г., стр. 25

БРОЙ  68	
Д Ъ Р Ж А В Е Н  В Е С Т Н И К 	
СТР.  25  
Чл. 7. (1) Обучението по чл. 4, ал. 1, т. 2 
се извършва в редовна форма и осигурява 
задълбочена теоретична и специализирана 
подготовка за вземане на решения и поемане 
на висши управленски отговорности в страте­
гическите звена за управление на отбраната 
и въоръжените сили на Република България, 
в органи на НАТО и в международни орга­
низации и мисии.
(2) Обучението по ал. 1 включва задъл­
жителни учебни дисциплини, тематично 
обособени в групи с минимален хорариум, 
както следва: 
1. Национална и международна 
сигурност
100 академични 
часа
2. Ръководство на отбраната и 
въоръжените  сили
220 академични 
часа
3. Мениджмънт на ресурсите в 
сигурността  и отбраната
80 академични 
часа
4. Използване на въоръжените 
сили 
150 академични 
часа
5. Стратегическо лидерство
80 академични 
часа
Общо
630 академични 
часа
(3) Конкретните учебни дисциплини в 
групите по ал. 2 се приемат с решение на 
академичния съвет на военната академия 
след предложение от факултетния съвет и се 
включват в учебните планове по чл. 2, ал. 2.
(4) В учебния план за обучението по ал. 1 
се предвижда учебен стаж чрез посещение 
на структури и щабове на въоръжените сили 
на държави – членки на НАТО, или други 
държави.
Чл. 8. (1) Лекционните курсове по задъл­
жителните учебни дисциплини се възлагат на 
хабилитирани преподаватели в съответната 
област на висше образование.
(2) До 30 на сто от лекционните курсове 
може да се възлагат на нехабилитирани пре­
подаватели с образователна и научна степен 
„доктор“.
Чл. 9. (1) Обучението по чл. 4, ал. 1, т. 1 и 
2 завършва със защита на дипломна работа.
(2) Защитата на дипломната работа се 
провежда пред държавна комисия, в състава 
на която влизат не по-малко от три хабили­
тирани лица в съответната област на висше 
образование, както и представители на Ми­
нистерството на отбраната и на Българската 
армия. В комисията може да се включват и 
представители на висши военни училища и 
други военни академии.
(3) Съставът на държавната комисия се 
утвърждава от министъра на отбраната и 
се назначава със заповед на началника на 
съответната военна академия.
Заключителни разпоредби
§ 1. Лицата, приети преди влизането в 
сила на наредбата, довършват обучението си 
по учебните планове и при условията и по 
реда, при които са били приети. 
§ 2. Наредбата се приема на основание чл. 9, 
ал. 3, т. 5 от Закона за висшето образование.
8311
ПОСТАНОВЛЕНИЕ № 206
ОТ 30 АВГУСТ 2012 Г.
за предоставяне на допълнителни средства по 
бюджета на Министерството на земеделието 
и храните за 2012 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Предоставя допълнителни средства по 
бюджета на Министерството на земеделието и 
храните в размер 3 394 005 лв., разпределени, 
както следва:
1. за подготовка и провеждане на Кампания 
2012 г. за подаване на заявления за подпома­
гане – 773 105 лв. на областните дирекции 
„Земеделие“;
2. за подготовка и провеждане на последва­
щи теренни проверки върху ¾ от територията 
на страната на площи, заявени изцяло или 
частично извън слой „Площи, подходящи за 
подпомагане по Схемата за единно плащане 
на площ“, и други – 193 700 лв. на областните 
дирекции „Земеделие“;
3. за финансиране на частта за 2012 г. 
от проект „Актуализация на цветна цифро­
ва ортофотокарта на страната в периода 
2012 – 2015 г. чрез ново самолетно заснема­
не“ – 1 227 200 лв.;
4. за закупуване и доставка на противо­
градови ракети за нуждите на Изпълнителна 
агенция „Борба с градушките“ – 1 200 000 лв.
Чл. 2. Средствата по чл. 1 да се осигурят 
за сметка на намаляване на трансфера от 
републиканския бюджет за Държавен фонд 
„Земеделие“.
Чл. 3. Министърът на финансите по пред­
ложение на министъра на земеделието и хра­
ните да извърши налагащите се промени по 
бюджета на Министерството на земеделието 
и храните за 2012 г.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението се 
възлага на министъра на земеделието и хра­
ните и на министъра на финансите.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
8312